Trapūs, lengvai dūžtantys ar lūžtantys daiktai į krovininį automobilį turi būti dedami paskutiniai. Be to, juos būtina sutvirtinti, kad gabenami jie nejudėtų. Keli patarimai: Kaip jau minėta, dūžtančius daiktus galima pakuoti kartu su tekstile ar patalyne: taip juos apsaugosite kur kas efektyviau. Tuščiavidurius stiklinius gaminius galima užpildyti pakavimo popieriumi: tai padės sušvelninti vibraciją. Trapius daiktus suvyniokite atskirai, kad jie kuo mažiau liestųsi. Vertingiausius ir trapiausius daiktus, indus apvyniokite burbuline plėvele ir papildomai užklijuokite lipniąja juosta. Be to, kiekviena dėžė, į kurią pakuojate lengvai dūžtančius ar lūžtančius daiktus, turi būti pažymėta. Šias dėžes iš karto dėkite atskirai, o savo pagalbininkus įspėkite, kad su šiomis dėžėmis reikia elgtis ypač atsargiai.